GiliGold/VAD_KnessetCorpus huggingface dataset:
דפנה הולץ לכנר: לכן אנחנו חושבים שבמסגרת התקנת התקנות 7(ב) צריך להימחק במובן זה שצריך להחזיר את זה למחוקק הראשי והוא שיחליט - -
כרמל שאמה-הכהן: על פחות ממחיקה לא היית מתפשרת?
דפנה הולץ לכנר: אני חושבת שזה לא בסמכויות השר.
רונן כהן: אז יש בג"ץ, ובג"ץ יכול להחליט.
רונן כהן: הטענות האלה באות מפי עורכת הדין של קבוצת מגדלים שהפסיקה לשלם, בכלל.
רונן כהן: משנת 2007.
דפנה הולץ לכנר: אז אם כבר רונן כהן העלה את זה אז אני רוצה לומר ששלושה בתי משפט במדינת ישראל פסקו הוצאות למועצת הצמחים – 15,000 שקל לטובת לקוחות שלי ומועצת הצמחים עונה לי: לכי תתבעי אותנו בהוצאה לפועל.
דפנה הולץ לכנר: זה, על כסף שנפסק לי בבתי המשפט.
רונן כהן: מועצת הצמחים שילמה את ההוצאות האלה וזה - -
קריאה: די, זה לא - -
דפנה הולץ לכנר: אבל אם הוא מדבר על החוקים, אני מדברת, גם.
אבשלום וילן: גברתי המלומדת - את מכינה את הטיעונים לבג"ץ, זה בסדר, אבל כאשר ארגון מגדלים בוחר את נציגיו יש פה - - זה לא בחירות לכנסת.
אבשלום וילן: אג, יש ביטוי במקרה כזה לגודל, לא רק - -משלם.
אבשלום וילן: ככה, בדרך כלל באגודות, ביצרנים, אז כן נותנים ביטוי לגודל של הענפים, וכו', זה לא כנסת.
אבשלום וילן: בסך הכל זה מגיע לביטוי של הדמוקרטי.
אבשלום וילן: מה שאת דורשת - One man one vote זה טוב אולי לבג"ץ, זה לחלוטין לא המקרה.
דפנה הולץ לכנר: בתור מי שהיה מיוצג על ידי לבג"ץ מספר רב של פעמים אני יכולה להגיד לך שאתה מכיר אותי כל כך טוב שאתה יודע שאת מיצוי ההליכים עושים בפני הגורם הרלבנטי.
אבשלום וילן: לכן אמרתי.
דפנה הולץ לכנר: ולכן זה - - השר, ולכן זה לוועדה.
צביקה אלון: כשהכנסנו בזמנו את החוק של ישראל כץ לא רק שקלנו אלא הלכנו ללמוד גם מה נעשה בעולם, ויש ביטוי בגופים כאלה – קודם כל וידאנו– וזה לשון החוק – שכל מגדל רשאי לבחור, גם אם הוא לא משלם, וכדומה, את זה אמרתי לך בפעם שעברה.
צביקה אלון: מעבר לזה, יש ביטוי שמגדל גדול שעוסק בתחום הזה, יש לו משקל יותר מאשר לאחרים.
כרמל שאמה-הכהן: באיזה - - ?
כרמל שאמה-הכהן: כמה קולות הם קולות של הבסיס וכמה - - קולות - -
צביקה אלון: לכל מגדל יש קול אחד, ומעבר לזה - אני אומר לך בכנות – יש משקל לגודל.
כרמל שאמה-הכהן: השאלה – אם לתת משקל מלא לגודל, כמו שניתן פה, או משקל שהוא משקל חלקי.
צביקה אלון: אני שותף לשאלה שאתה מכוון.
צביקה אלון: אני חשבתי שצריך להיות limit.
צביקה אלון: אישית – חשבתי שהגדול צריך להיות פי 7.
צביקה אלון: אז זה מקום לשקול ולתקן ולעשות דברים נכונים.
צביקה אלון: כל מה שאתה שואל במקרה הזה – אני אתך, שזה לא צריך להיות הכפלה.
דוד ישראלי: יש פה עוד נקודה אחת – בסעיף הזה שהוא הסעיף הקרדינאלי בעצם - -
כרמל שאמה-הכהן: שזה סעיף יותר מהותי מהסעיף של הבטחת ייצוג.
דפנה הולץ לכנר: הכל מהותי.
דפנה הולץ לכנר: גם הבטחת ייצוג.
דוד ישראלי: גם וגם.
דוד ישראלי: אבל מה שאני רוצה לציין – כיוון שישנה סיטואציה מובהקת שבמקום למשל של ענף מגדלי הפירות שאנחנו שותפים לו שרמת תשלום ההיטל היא מאד נמוכה, יחסית לענפים אחרים, כוחחם של אלה שמשלמים מוכפל לעילא ולעילא.
כרמל שאמה-הכהן: אתה מסביר לי בעיה שכבר הצגנו אותה.
כרמל שאמה-הכהן: יש לך פתרון?
כרמל שאמה-הכהן: פתרון אחד הציעה הגברת – למחוק.
דוד ישראלי: אני לא מציע למחוק.
דוד ישראלי: אני מציע - - לכל מגדל יהיה קול אחד.
דוד ישראלי: לא למחוק, רק לתקן.
דפנה הולץ לכנר: אבל אין סמכות, לטענתנו.
רונן כהן: אם יורשה לי – נקודה אחת, רק: דבר המחוקק.
רונן כהן: הרי יש לנו את חוק מועצת הצמחים ואפשר להתייחס למה שכתוב בו כדי להבין - -בסעיף 4 (ב)(1) לחוק מועצת הצמחים שעוסק בהרכב המועצה, אני קורא: "חברים שהם נציגי המגדלים מכל ענף, מספרם יהיה לפחות מחצית מכלל חברי המועצה ובלבד שמספרם של החברים לפי פסקה זו מכל ענף יהיה לפי החלק היחסי של אותו ענף במחזור הכספי השנתי הכולל של הענפים בגידול צמחים.
רונן כהן: זאת אומרת שהעיקרון – כיוון שזו מועצה שיש לה נגיעות תעשייתיות, לענפי ייצור כלכליים, אז העקרון הזה נקבע בחוק.
רונן כהן: המליאה של המועצה, למשל - המשקל של הענפים בתוך מליאת המועצה - -
דפנה הולץ לכנר: אתה מבלבל.
דפנה הולץ לכנר: זה לא מי שנבחר זה מי ש - -
רונן כהן: פה מדובר על היקף כספי ו -- -
דפנה הולץ לכנר: - - זה הבדל עצום.
דפנה הולץ לכנר: זה כל ההבדל שבעולם.
כרמל שאמה-הכהן: אבל גברתי נשמעה וגברתי הציעה למחוק.
כרמל שאמה-הכהן: עוד מעט חברי הכנסת יצביעו על זה, מה הבעיה?
לירון אדלר מינקה: אני חושבת שהנושא שהעלו כאן הוא כבד מדי מכדי לדון בו בחמש דקות אחרונות של דיון.
לירון אדלר מינקה: זה נושא שאני מניחה שהיו עליו הרבה דיונים בזמן שהוא - -
כרמל שאמה-הכהן: דנו בזה גם בדיון הקודם.
כרמל שאמה-הכהן: אני בכלל לא מתייחס לטענת חוסר הסמכות.
לירון אדלר מינקה: לא, אני מדברת על הנושא באופן כללי – האם לתת יותר קולות למי שישלם יותר היטלים או לא לעשות את זה.
לירון אדלר מינקה: אני מניחה שלא עשו את זה סתם בפעם הקודמת - -
כרמל שאמה-הכהן: גם אנחנו לא עושים דברים סתם.
לירון אדלר מינקה: ברור, ברור, לכן אני אני חושבת שלעשות פה דיון - -
כרמל שאמה-הכהן: בגלל זה לא הכרענו פה בדיון הקודם אבל אני חושב שיש מקום לגעת בזה עכשיו.
כרמל שאמה-הכהן: זה גם יקל לפתור את הבעיה הקודמת.
כרמל שאמה-הכהן: אני מחפש פתרון מדתי, תאמיני לי.
כרמל שאמה-הכהן: אני לא מוחק את הסעיף.
כרמל שאמה-הכהן: אני בגלל זה יושב ושומע.
לירון אדלר מינקה: אני לא יודעת אם יש לנו כרגע את כל הידע - -
כרמל שאמה-הכהן: הוועדה תוציא מה שהיא חושבת.
כרמל שאמה-הכהן: לכם יש זמן לעשות בדיקות, ותחזרו אלינו.
כרמל שאמה-הכהן: מה שחשבתי לעצמי, ואני רוצה לשמוע תגובות - שסעיף 7(ב) יתוקן כך שלכל מגדל יהיה קול אחד, בתוספת אותה נוסחה, רק שהתוספת – משקלה יהיה 50%.
כרמל שאמה-הכהן: כלומר, התוספת שמקבלים בגין הגודל – משקלה יהיה ממוצע של 50%.
כרמל שאמה-הכהן: כלומר, זה בין דמוקרטיה one man one vote - זו דרך האמצע.
כרמל שאמה-הכהן: אני חושב שזה משהו שמאזן.
כרמל שאמה-הכהן: אנחנו לא מאשרים, אנחנו רק מציעים.
כרמל שאמה-הכהן: אתה לוקח את התקנות שנותנים לך עכשיו, תרצה- תחתום עליהן, לא תרצה – תחזור אלינו, אנחנו לשירותך.
אורי נוסבאום: זה עכשיו תנאי לאישור כל התקנות, הנושא הזה?
כרמל שאמה-הכהן: זה חלק מהתקנות, כן.
אורי נוסבאום: כי זה משהו שבאמת לא נדון.
כרמל שאמה-הכהן: אני זוכר שבישיבה הקודמת דנו בזה ואמרתי אני לא רוצה להכריע בזה מאחר ואני רוצה עוד לחשוב על זה.
אורי נוסבאום: זה לא תיקון שהוצע בכלל, התקנה הזו לא הוצעה בכלל - -
כרמל שאמה-הכהן: כן, אבל אתה עוסק בבחירות, והסעיף הזה עולה בבחירות.
כרמל שאמה-הכהן: זה שאתה לא החלטת לשנות אותו זה לא אומר שבמכלול השלם אני חייב להימנע מלהתייחס אליו.
כרמל שאמה-הכהן: אם היועץ המשפטי יגיד לי שמבחינה פרוצדוראלית משפטית אסור לי לגעת בזה, אני מושך את הצעתי.
כרמל שאמה-הכהן: ואם לא – אני עומד על זה - - להעמיד את זה להצבעה.
אורי נוסבאום: אני רוצה להבין – אם זה תנאי, לי אין סמכות עכשיו להחליט - -
כרמל שאמה-הכהן: זה חלק מקבלת התקנות, כן.
כרמל שאמה-הכהן: השרה לא תוכל לאשר את התקנות בלי לאשר את הסעיף הזה.
כרמל שאמה-הכהן: תרצה לאשר - -
אורי נוסבאום: היא יכולה להחליט או שהיא מקבלת את ההצעה או שהיא מושכת את ההצעה - -
כרמל שאמה-הכהן: או שהיא חוזרת עם הצעה יותר טובה.
אורי נוסבאום: או שהיא מושכת את ההצעה לתיקון, בעצם – את התקנות הקיימות שקובעות שזה אופן הבחירה - -
כרמל שאמה-הכהן: כן, ובלבד שהיא תחשוב שהתיקון יקבל את אישור הוועדה.
כרמל שאמה-הכהן: כי הפינג פונג הזה – באיזשהו שלב אני אגיד שאני לא רוצה לשמוע יותר ממועצת הצמחים.
כרמל שאמה-הכהן: היחסים שלנו עם השרה מצוינים.
כרמל שאמה-הכהן: אם השרה תחשוב שהוועדה טעתה טעות דרמטית, ותעשה מאמץ לשיכנוע בעניין הזה כלפי, אז יכול להיות שהיא תשכנע אותי.
כרמל שאמה-הכהן: כרגע אני חושב - -
לאה ורון: אני רוצה להפנות את תשומת ליבו של אדוני למועדים.
לאה ורון: מדובר בתקנות שצריכות להיות מאושרות במהלך חודש מרץ.
לאה ורון: אנחנו היום ב-22 למרץ.
לאה ורון: האפשרות היחידה זה בשבוע הבא.
כרמל שאמה-הכהן: יכלו עם זה לשרה.
כרמל שאמה-הכהן: עד יום ראשון תחזרו, נקבע דיון.
אבשלום וילן: השאלה אם אתה לא פוגע בגדולים באופן לא מדתי.
קריאה: הם גם לא מיוצגים פה, המגדלים הגדולים.
כרמל שאמה-הכהן: הזמנו את כולם.
כרמל שאמה-הכהן: שיטת הבחירות היא פה לב העניין והמשקל שאתה נותן לכל בוחר ובוחר – אין יותר בסיסי מזה.
כרמל שאמה-הכהן: יותר גרוע מדרכי ההתמודדות, הייצוג והבטחת הייצוג.
אורי נוסבאום: אני מסכים, אבל התקנה הזו לא עלתה במסגרת התיקון, לא פורסמה לציבור.
כרמל שאמה-הכהן: דנו בזה בישיבה הקודמת.
כרמל שאמה-הכהן: אם לא היינו דנים בזה ועכשיו בדקה התשעים מישהו היה מעלה את זה, אז היה משקל לטיעון שלך שזה מפתיע.
כרמל שאמה-הכהן: זה לא מפתיע.
אורי נוסבאום: אני חושב שלא התקיים על זה דיון, לפחות לא - - אולי זה עלה בסוף הדיון.
כרמל שאמה-הכהן: לא התקיים שם דיון של שעתיים אבל התקיים דיון שבסופו אמרתי – לא ניגע בזה כרגע, נשאיר את זה לפעם הבאה.
כרמל שאמה-הכהן: אבל נגענו בזה, זו לא פעם ראשונה שאנחנו מדברים על זה.
כרמל שאמה-הכהן: תבדוק אם זה דרמטי, אני לא חושב שזה דרמטי.
אבשלום וילן: אבל יש בעיה כי ההשוואה לבחירות לכנסת היא לא רלבנטית.
אבשלום וילן: כמו בעלי מניות ב- -- אם בעל מניות מחזיק 50% מהמניות - -
כרמל שאמה-הכהן: אם ההשוואה היתה רלבנטית הייתי משווה את זה ל- אדם אחד- קול אחד.
כרמל שאמה-הכהן: אין פה ויכוח.
כרמל שאמה-הכהן: אין לי משהו אחר, דמוקרטי.
אבשלום וילן: לכן אני לא יודע איך להתייחס להצעה ברמה העניינית, בחלוקה הפנימית בין הענפים.
אבשלום וילן: גם את זה צריך לשקול.
כרמל שאמה-הכהן: בגלל העיוות שקיים, שאי אפשר להימנע ממנו, אולי, בשיטת ההצבעה של הקיבוצים אל מול האחרים, יפויי הכוח וההצבעה הכללית.
כרמל שאמה-הכהן: הם כנראה גם הופכים להיות מגדלים גדולים, בהגדרה, הם מאוגדים.
כרמל שאמה-הכהן: אז צריך איפה שהוא קצת לאזן.
אבשלום וילן: יש לך היום בירקות מושבניקים שהם יותר גדולים מכל הקיבוצים.
אבשלום וילן: ובפירות – גם כמה.
אבשלום וילן: זה מאד מסובך ומורכב.
כרמל שאמה-הכהן: אם כולם מתנגדים להצעה שלי אני אחשוב שאני טועה.
אבשלום וילן: לא, אני מציע לך לאשר את המצב הקיים ולהטיל עליהם לחזור אליך תוך חודש לאחר שהם בדקו את הסוגיה הזו.
כרמל שאמה-הכהן: אבל אנחנו מתקדמים.
כרמל שאמה-הכהן: יש אל חזור כבר.
כרמל שאמה-הכהן: לי אין בעיה, אם יש אפשרות – אני לא ממהר.
כרמל שאמה-הכהן: תגידו לי אתם לא ממהרים, גם אני לא ממהר.
אבשלום וילן: הם יכולים מתי שהם רוצים לחזור עם סוגיה אחת.
אבשלום וילן: אני אומר הפוך.
אבשלום וילן: אני מציע ככה: בוא תאשר עכשיו את הכל, ו - - על זה תוך חודש את הסוגיה הזו של המשקל, כמה אחוזים - - הם תוך חודש צריכים לחזור אליך.
כרמל שאמה-הכהן: והיה והם לא יחזרו אלי?
לירון אדלר מינקה: העניין של ה-50% מקטין את היחס, אבל לפי איך שאני מבינה את זה – משאיר את אותו מספר.
לירון אדלר מינקה: אם לקיבוץ היו לפני כן עוד 20 קולות אז עכשיו יהיו לו עוד 10, אבל - - לכולם.
לירון אדלר מינקה: זה גדל באותו יחס.
כרמל שאמה-הכהן: אם אני מקבל כקטן 1 ועוד 10, והגדול מקבל 1 ועוד 100, ברגע שאני עושה את זה 50% אני אקבל 1 ועוד חמישה והגדול – 1 ועוד חמישים.
כרמל שאמה-הכהן: הפרופורציות מתאזנות יותר - - זה כבר מתמטיקה, זה לא חקלאות - -
אורי נוסבאום: התקיימו על זה למיטב זכרוני לפני אישור התקנו העיקריות הרבה ישיבות, גם במשרד, גם דיונים בוועדה.
אורי נוסבאום: זה נושא כבד שהתקיימו עליו הרבה דיונים, זה לא משהו שאני חושב שעל רגל אחת אפשר - - גם השרה לא תדע - -
כרמל שאמה-הכהן: תחזור אלי ביום ראשון עם תשובה.
אןרי נוסבאום: זה נושא מאד כבד.
אןרי נוסבאום: התקיימו עליו הרבה דיונים וחשיבה.
אןרי נוסבאום: זה מה שהוחלט בסופו של דבר- -
כרמל שאמה-הכהן: אתה מעדיף שנקבע עוד דיון בשבוע הבא, לא נצביע עכשיו על התקנות אלא נחכה לך ותחזור עם עמדה מנומקת, מבוססת, מוחלטת של המשרד?
כרמל שאמה-הכהן: אני גם מוכן לזה.
כרמל שאמה-הכהן: אני לא ממהר ואני לא מבקש לעשות פה מחטף.
כרמל שאמה-הכהן: אני עובד, פשוט, לפי האילוצים שלכם.
כרמל שאמה-הכהן: כבר התקיימו פה שני דיונים בוועדת הכלכלה בפרופורציה של הזמן מאז שאתם הבאתם לנו את התקנות זה שיא עולמי.
כרמל שאמה-הכהן: אז אני נותן לך את כל האפשרויות אבל אני לא מוכן להתעלם מהסעיף הזה.
כרמל שאמה-הכהן: אנחנו נאשר.
כרמל שאמה-הכהן: לך יש את האופציה או לדרוש קיום או דיון, ואני אכבד את זה, או להגיד – בדקנו, וזה סביר.
קריאה: או למשוך.
כרמל שאמה-הכהן: למשוך – אז היא חוזרת אלי.
כרמל שאמה-הכהן: היא צריכה תקנות.
כרמל שאמה-הכהן: יש לפעמים שאני יכול להגיד לשר – אני לא אקיים עוד דיון על זה.
כרמל שאמה-הכהן: תחתום או לא – זה העניין.
כרמל שאמה-הכהן: אני לא אומר את זה פה.
כרמל שאמה-הכהן: אני לא הולך להתנגשות עם השרה.
כרמל שאמה-הכהן: אני אומר – יהיה עוד מיצוי של הדיון.
כרמל שאמה-הכהן: אז אנחנו מוסיפים תקנה 26- -
ניר ימין: בסעיף 7 (ב) - -
דוד ישראלי: אפשר, אולי – בתוספת מחצית ממספר הקולות?
דוד ישראלי: שהתוספת תהיה על פי גודלו הפיזי?
כרמל שאמה-הכהן: בסדר גמור.
כרמל שאמה-הכהן: אז בסעיף 7(ב) – לכל מגדל יהיה קול אחד בתוספת מחצית מספר הקולות.
דוד ישראלי: אפשר אולי לפשט את העניין, ללכת על פי המוגדר בתקנות ובחוק שהתוספת תהיה על פי גודלו הפיזי – מספר הדונמים --
כרמל שאמה-הכהן: זה לשנות את הגישה בכלל.
כרמל שאמה-הכהן: עשינו פה - צמצמנו פערים באופן - - אז 7(ב) אושר פה אחד.
כרמל שאמה-הכהן: אנחנו חוזרים ל – תקנה 2 ותקנה 3.
כרמל שאמה-הכהן: מה המשרד רוצה בתקנה3?
כרמל שאמה-הכהן: את הנוסח שכתבתם?
כרמל שאמה-הכהן: מה שסיכמתם?
ניר ימין: מה שאושר זה מה שקרא עורך הדין נוסבאום לפני שהוועדה יצאה להפסקה עם התוספת: "מגדלים שימונו לפי תקנת משנה (א)..." כלומר, לפי הפרוצדורה של הייצוג ההולם – יהיו מי שקיבלו בבחירות את המספר הגדול ביותר של קולות המגדלים "מקרב הקבוצה המפורטת בתקנה".
ניר ימין: אנחנו נכתוב – "הקבוצה הלא מיוצגת המפורטת בתקנה".
כרמל שאמה-הכהן: זו ההסכמה ביניכם?
כרמל שאמה-הכהן: אנחנו חוזרים לתקנה .
כרמל שאמה-הכהן: תקנה 2 מצריכה שינויים כרגע?
ניר ימין: זה פשוט התקנה שמדברת על מספר המגדלים שיהיהי 15 ולא לפחות 15.
כרמל שאמה-הכהן: גם תקנה 2 אושרה.
כרמל שאמה-הכהן: נשמח לא לשמוע מכם בעניין הזה.
לירון אדלר מינקה: בגלל שעשינו את האפשרות לעבור, בעצם, עם הקלפי, שתי הערות קטנות לסעיפים קיימים.
לירון אדלר מינקה: היו"ר כרמל שאמה: שיש ביניכם הסכמה?
ניר ימין: תקנה 28 מדברת על הכנת קלפי.
ניר ימין: היא אומרת שלפני תחילת ההצבעה יו"ר הקלפי צריך להציג את הקלפי כשהיא - -
כרמל שאמה-הכהן: מאושר.
לירון אדלר מינקה: דבר דומה בתקנה 35.
ניר ימין: תקנה 35 מתייחסת למניין הקולות ואומרת ב-35(א) שוועדת הקלפי תחל למנות את הקולות מייד לאחר תום ההצבעה.
ניר ימין: מאחר שעוברים ממקום למקום עדיף שזה יהיה - -
כרמל שאמה-הכהן: מאושר פה אחד.
כרמל שאמה-הכהן: אני נועל את הישיבה.
כרמל שאמה-הכהן: על סדר-היום: תקנות הגנת הצרכן (ביטול עסקה)(תיקון), התשע"א-2011.
כרמל שאמה-הכהן: תציגי בבקשה את התקנות.
חנה טירי: אני ממשרד התמ"ת.
חנה טירי: תקנות הגנת הצרכן פורסמו בספטמבר ונכנסו לתוקף בדצמבר.
חנה טירי: התקנות קובעות את זכות הצרכן לבטל עסקה.
חנה טירי: לא אפרט בהרחבה במה עוסקות התקנות.
חנה טירי: כעיקרון הכנסנו לתקנון זכות לצרכן לבטל עסקה, ככל שמדובר בעסקאות תיירות.
חנה טירי: בדיון התקבלה פניה של שר התיירות שמבקש ממשרדנו לבחון ביחד את זכות הביטול בעסקאות תיירות, הסכמנו שככל שמדובר בתיירות חוץ, כלומר, כרטיסי טיסה לחו"ל וחבילות נופש, אז הנושא הזה יוחרג בהוראת שעה למשך 6 חודשים.
חנה טירי: אמרנו לוועדה שבתקופה הזאת אנחנו נבחן באמת את נושא התיירות בכללותו יחד עם משרד המשפטים ומשרד התיירות ונראה אם יש איזה שינויים בחקיקה שאנחנו רוצים להציע.
חנה טירי: כמובן החרגנו את הנושא בהוראת השעה.
חנה טירי: הוראת השעה שמחריגה את תיירות החוץ פגה ב-14.3.
חנה טירי: זה 6 חודשים מיום הפרסום, כאשר הם נכנסו לתוקף 3 חודשים לפני הפרסום.
חנה טירי: אבל, טרם הוסקו מסקנות בנושא.
חנה טירי: התחלנו לעבוד על זה והיתה ישיבה עם משרד המשפטים ומשרד התיירות.
חנה טירי: מאחר והפטור הזה והשינויים האלה מתבקשים על-ידי משרד התיירות ביקשנו ממשרד התיירות להכין לנו איזה נייר שמסכם את המצב המשפטי שקיים בעולם בתחום, איזה נזקים צפויים לענף הזה וכדומה.
לאה ורון: את רוצה להתייחס לשאלה למה רק 3 ימים אחרי שפגה הוראת השעה פונה השר לוועדת הכלכלה?
חנה טירי: קודם כל, זה קצת נפל בין הכיסאות במעבר בין השרים.
חנה טירי: זה תחום תיירות ומשרד התיירות רוצה להאריך את הוראת השעה אז שיעבירו מכתב משר התיירות לשר התמ"ת.
חנה טירי: זה לקח קצת זמן.
חנה טירי: היינו אמורים להגיע לוועדה בערך שבוע לפני ואז לא היינו צריכים להגיע לסוגיה של החלה רטרואקטיבית.
חנה טירי: כנראה שזאת הסיבה.
אתי בנדלר: אדוני היושב ראש.
אתי בנדלר: מכתבו של שר התיירות, שנשלח בזמנו למי ש היה אז יו"ר ועדת הכלכלה, ובו הבקשה להחריג תיירות חוץ מהתקנות האלה, נכתב -6.7.2010 ובו כותב השר בסיום דבריו: "אבקש לפיכך, להחיל את התקנות בשלב זה רק על עסקאות שבתוך ישראל ולמצוא מסגרת מתאימה לעסקאות אחרות הקשורות לתיירות במסגרת חוק שירותי תיירות.
אתי בנדלר: בהתאם להערכת הגורמים המקצועיים במשרד, ההתאמות יארכו כ-6 חודשים להבאת תיקון מתאים לחוק שירותי תיירות בנושא זה".
אתי בנדלר: 6 חודשים מאז 6.7 הסתיימו זה מכבר.
אתי בנדלר: אבל, התקנות החריגו את העסקאות האלה ל-6 חודשים מיום פרסומן של התקנות.
אתי בנדלר: התקנות פורסמו רק ב-14 בספטמבר , זאת אומרת למעלה מחודשים ממועד אישור התקנות בוועדה.
אתי בנדלר: דהיינו, עברו כבר קרוב ל-9 חודשים מאז ששר התיירות ביקש להחריג את הנושא ולהביא המלצות לצורך מציאת פיתרון הולם.
אתי בנדלר: השאלה, אם בנסיבות כאלה ראוי שוב להאריך את זה לתקופה כה ארוכה?
עינת ברכה: אני חושבת שאנחנו קצת מפספסים את העניין העיקרי כי התקנות האלה חלות על עסקאות פרונטאליות, על עסקאות מכר מרחוק כאשר רוב ענף התיירות, כולל תיירות חוץ, הוא ענף שמתנהל בעסקאות מכר מרחוק.
עינת ברכה: הסעיף זה כבר חל והוא חל הרבה מאוד שנים.
עינת ברכה: בעצם על ענף התיירות הנושא הזה של תקנות ביטול עסקה ההשפעה שלו לא היתה דרמטית כי גם כך, מכוח עסקאות מכר מרחוק.
עינת ברכה: הבעיה הגדולה של הזכות הזאת וכל מה שקשור אליה היא, שיש היום הפרה דרמטית של חוק מכר מרחוק בכל מה שקשור לזכות ביטול במכר מרחוק.
עינת ברכה: זאת בעיה שצריך להסדיר אותה.
עינת ברכה: אחת הבעיות שאנחנו נתקלים בהם היא ביחסים שבין סוכנות הנסיעות לחברת התעופה.
עינת ברכה: סוכן נסיעות שעושה את העסקה מול הצרכן, הרבה פעמים לא מגובה על ידי חברת התעופה ואז הוא נאלץ לספוג בעצמו את זכות הביטול.
עינת ברכה: מאחר שהוא לא מסוגל - - -
כרמל שאמה-הכהן: רק לעניין המועדים, המהות פחות משנה.
עינת ברכה: בנסיבות שנוצרו אנחנו מתנגדים להארכה של המועד.
אליהו ישי: קודמתי הסבירה את העיקר.
אליהו ישי: נכון שבעסקת מכר מרחוק לכאורה אנחנו כבר חיים בעידן שהדברים נמשכים זמן רב, אבל מצד שני הואר שיש הפרה מתמשכת.
אליהו ישי: הפרה מתמשכת היא לא כי אנשים רוצים לעבור על החוק אלא כי ישנה בעיה מאוד רצינית.
אליהו ישי: אנחנו שחקן קטן מאוד בשוק הגלובאלי וזה אומר שכאשר מדובר בעסקה שהיא עם קשר בינלאומי, בסופו של דבר אנחנו לא יכולים לכפות על שאר העולם להתנהג לפי החוק המקומי.
אליהו ישי: לכן יש בחינה בפירוש גם על עסקת מכר מרחוק ויש הבנה בעצם להחיל את הרעיון של ביטול עסקה בהתאם למצב החוקי בעולם.
אליהו ישי: נערכת עכשיו בדיקה.
אליהו ישי: אנחנו מאוד מקווים - - -
כרמל שאמה-הכהן: תאמר לעניין המועדים.
אתי בנדלר: מדוע רק עכשיו נערכת בדיקה?
אליהו ישי: אני מודה בכך שאנחנו לא מצטיינים בעמידה בזמנים וזה לא בסדר.
אליהו ישי: אני מהלשכה המשפטית במשרד התיירות - - -
כרמל שאמה-הכהן: יש לך מה לומר לעניין המועדים?
אליהו ישי: הבדיקה ארכה זמן רב יותר ממה שחשבנו.
אליהו ישי: ציפינו שנספיק עד שבוע שעבר ולא הספקנו.
אליהו ישי: אנחנו בפירוש מתכוונים לעמוד ביעדים, כלומר, חצי שנה תספיק.
אליהו ישי: אני מוכן גם לדווח מידי חודשיים ולהסביר איך זה מתקדם ומה קורה.
אליהו ישי: המועדים האלה נחוצים לנו מאוד.
אליהו ישי: השוק מתפקד במצב הזה מתוך אילוץ.
עינת ברכה: על מנת שדבריי לא יצאו מהקשרם, רציתי להבהיר שזכות הביטול בתחום התיירות היא זכות חשובה שאסור לפגוע בה וצריך למצוא את הדרך שהיא תאכף בצורה נכונה ומתאימה.
עינת ברכה: חשוב לשמור על הזכות הזאת.
אליהו ישי: זאת הכוונה.
חנה טירי: "תקנות הגנת הצרכן (ביטול עסקה) התשע"א-2011.
חנה טירי: בתוקף סמכותי לפי סעיף 14 ו' ו-37 לחוק ה גנת הצרכן, התשמ"א-1982)(להלן – החוק), בהתייעצות עם שר התיירות, בהתייעצות עם הממונה על הגנת הצרכן והסחר ההוגן ובאישור ועדת הכלכלה של הכנסת אני מתקין תקנות אלה.
חנה טירי: תיקון תקנה 9.
חנה טירי: 1.
חנה טירי: בתקנות הגנת הצרכן (ביטול עסקה), התשע"א-2010, בתקנה 9, במקום "6 חודשים מיום פרסומן של התקנות" יבוא "12 חודשים מיום פרסומן של התקנות".
חנה טירי: תחילה 2.
חנה טירי: תחילתן של תקנות אלה ביום ח' באדר ב' התשע"א, 14 במרץ 2011".
חנה טירי: אני רוצה להסכים את תקנה 2. הכוונה להחלה רטרואקטיבית.
חנה טירי: מאחר והוראת השעה פגה ב-14.3 - - -
כרמל שאמה-הכהן: מאחר ואיחרתם.
חנה טירי: בדיוק, מאחר ואיחרנו.
חנה טירי: אני רק רוצה לציין שיש אישור של היועץ המשפטי לממשלה לחקיקה, הגברת אורית קורן.
אתי בנדלר: אני חוזרת שוב לנושא התאריכים.
אתי בנדלר: מבוקשת כאן הארכה של 6 חודשים נוספים ממועד פרסומן של התקנות, כך שהתוקף של ההחרגה של תיירות חוץ תהיה עד 14.9.2011.
אתי בנדלר: דא עקא שהכנסת יוצאת לפגרה בחודש אוגוסט.
אתי בנדלר: דהיינו, אם תתקבל ההארכה כמבוקש, שוב יהפכו את הכנסת לחותמת גומי כי בתחילת חודש ספטמבר או בסוף חודש אוגוסט במקרה הטוב, יביאו תקנות מתקנות.
אתי בנדלר: לכן אני מציעה להאריך את זה לא ב-6 חודשים נוספים אלא עד לסוף חודש יולי לפני צאת הכנסת לפגרה.
כרמל שאמה-הכהן: הקראת את התקנות ואנחנו נעשה שינוי בתקנה 1.
כרמל שאמה-הכהן: ברישה, במקום "12 חודשים מיום פרסומן" יהיה " 9 חודשים מיום פרסומן".
כרמל שאמה-הכהן: ניפגש שוב ביוני.
אליהו ישי: 10 אני אבקש 10 חודשים, אם אפשר.
כרמל שאמה-הכהן: 9 חודשים הספיקה לוועדת ששינסקי בנושא הרבה יותר מסובך ומורכב.
אליהו ישי: אבקש עד סוף חודש יולי.
אליהו ישי: 10 חודשים יהיה קל יותר.
אליהו ישי: אני בפירוש מסכים עם היועצת המשפטית.
אתי בנדלר: אני רק מבקשת שלא תאלצו שוב את הוועדה להפוך לחותמת גומי ותביאו תקנות או חוק או מה שלא יהיה, באכסניה שתמצאו לנכון כדי להסדיר - - -
חנה טירי: אני רוצה לציין שהמשמעות היא שהוראת השעה פגה.
חנה טירי: זה אומר שלצרכן יש זכות לבטל גם בעסקת תיירות.
אתי בנדלר: הרי לא יגיעו לסיטואציה הזאת.
אתי בנדלר: הם אומרים שאי-אפשר לתת לצרכן זכות ביטול לגבי עסקאות חוץ לארץ - - -
כרמל שאמה-הכהן: אבל אנחנו לא נאריך שוב את התקנות האלה.
כרמל שאמה-הכהן: אין שום סיכוי בעולם שאני אאריך את התקנות עוד פעם.
כרמל שאמה-הכהן: אל תחזרו אלי עם הבקשה הזאת.
חנה טירי: אנחנו גם לא מצהירים פה מה אנחנו הולכים לתקן.
כרמל שאמה-הכהן: הפורמט של להאריך בדקה התשעים, אם לא בדקה התשעים ואחת, לא יהיה יותר בעניין הזה.
אתי בנדלר: אם כך, במקום "12 חודשים" יבוא "10 חודשים"
כרמל שאמה-הכהן: הצבעה בעד – רוב נגד – אין נמנעים - אין
כרמל שאמה-הכהן: אנחנו מצביעים על תקנה 2 שאושרה פה אחד.
כרמל שאמה-הכהן: בוקר טוב, אני מתכבד לפתוח את הדיון.
כרמל שאמה-הכהן: חברי הכנסת, אורחים, כבוד ראש עיריית ירושלים, תודה שהגעת לכבד אותנו בנוכחותך ולהציג באופן אישי את הזווית של עיריית ירושלים לגבי הנושא שעל סדר היום.
כרמל שאמה-הכהן: הנושא על סדר היום – השלכות פרוייקט הרכבת הקלה על סוחרי מרכז העיר ושוק מחנה יהודה.
כרמל שאמה-הכהן: הוועדה קיימה סיור במהלך השבוע לפני בקשת חברת הכנסת אדטו.
כרמל שאמה-הכהן: אני חושב שהסיור היה סיור מעניין, קיבלנו רשמים שאפשר לקבל רק בסיור, פגשנו את האנשים, שמענו, ראינו, התרשמנו - היה סיור לא קל לשמוע סוחרים אחרי עשרות שנים של עשייה ופעילות מסחרית משגשגת לדבריהם, שנקלעו למצב שכבר אין להם חמצן, דברים שלא קרו להם במשך עשרות שנים קורים להם לאחרונה, אנשים שאין להם כבר כסף לקנות סחורה, או שאין להם כסף לשלם תשלומי חובה למדינה או לעירייה.
כרמל שאמה-הכהן: אנחנו מדברים על בירת ישראל, על ליבה של המדינה שאנחנו רוצים שיהיה תוסס, משגשג.
כרמל שאמה-הכהן: במקום זה אנחנו מצאנו מרכז עיר, אדוני ראש העיר מדמם מבחינה מסחרית וזה מביא לתהליכים של יציאת עסקים מסוג מסוים וכניסת עסקים מסוג אחר, תהליכים שאני חושב שהם נוגדים את האינטרס הרחב של עיריית ירושלים וגם של תושבי העיר וגם של מבקרי העיר.
כרמל שאמה-הכהן: זה הרושם שקיבלנו בסיור אחד, אתם חיים את הדברים, אתם מלווים את זה לאורך שנים, אתם יכולים להגיד לנו איך הדברים התגלגלו ולאן הם מתגלגלים מכאן כפי שאתם רואים את זה.
כרמל שאמה-הכהן: אנחנו מנסים לראות איך וניתן במידת האפשר להקל על המצוקה הזאת, יכול להיות שאי אפשר להקל על המצוקה, יכול להיות שרק במידה מעטה, יכול להיות שאולי אפשר לפתור את כל הבעיה.
כרמל שאמה-הכהן: אשמח בראשית הדיון לשמוע את הדברים מפיך.
עיריית ירושלים: קודם כל אני מודה לכם על זה שאתם משקיעים תשומת לב בעיר ירושלים.
עיריית ירושלים: ברשותכם, המטרה היא קודם כל לתת קצת פרספקטיבה לפני שצוללים לנושאים הספציפיים.
עיריית ירושלים: הרכבת הקלה הוא פרוייקט שהתחילו לדבר עליו בסוף שנות התשעים, התחילו לפתח העתקת תשתיות ב-2002.
עיריית ירושלים: החוזה נחתם ב-2006.
עיריית ירושלים: אני נכנסתי לתפקיד בסוף 2008 תחילת 2009 כשהיה לי ברור שהניהול וההשקה של הפרוייקט הוא טקס ניהולי בלשון המעטה.
עיריית ירושלים: כאשר נכנסתי שמתי סימן שאלה מאוד גדול, האם הדבר הזה בכלל מתכנס, לא היה ברור.
עיריית ירושלים: במסגרת סימני השאלה ביקשתי לראות תוכניות עבודה, להבין מי האחראי.
עיריית ירושלים: אני רוצה לומר לך שהגנטים - תכניות העבודה לא ניתנו לנו, לא היו גנטים.
עיריית ירושלים: תכניות עבודה מתי נכנסים לצומת, מתי יוצאים מצומת אלו דברים לא ברורים.
כרמל שאמה-הכהן: זה לא הרשות נותנת את ההיתרים, אתרי חפירה וביצוע?
עיריית ירושלים: התשובה היא שאחת הבעיות הגדולות שהיו ברכבת זה מי אחראי.
עיריית ירושלים: שאלתי מי האחראי, יש לך את משרד האוצר שחתם את החוזה, משרד התחבורה שאחראי ברמת המאקרו, העירייה ותכנית אב לתחבורה שזה גוף, זה עמותה, אחראית על התכנון, כל אחד אחראי על רכיב אחד אבל אין אחריות על ניהול הפרוייקט.
עיריית ירושלים: שאלתי מי האחראי, כולם אמרו אני, כלומר ראש העיר.
עיריית ירושלים: אמרתי אם זה המצב, במקום להתחיל לחפש איך מאשימים אחד את השני את השלישי, התחלנו לייצר שולחנות עגולים לשנות את תרבות עבודה במערכת למצב שבו יושבים ומוצאים פתרונות לבעיות במקום למצוא כל אחד את האשם את השני ואת השלישי.
עיריית ירושלים: בתהליך הזה מהר מאוד הגענו למסקנה שהדבר הנכון לעשות זה להאיץ את סיום הפרוייקט, לשנות גישה, אם הגישה הייתה הנדסית בואו נחשוב מה צריך לעשות על הקו לגישה שהיא הרבה יותר מתחשבת ברגישות ובצרכים של הציבור בין אם זה סוחרים, בין אם זה תנועה, בין אם זה דברים אחרים ולעשות שימוש מושכל במשאבים הלא מרובים שיש לעיריית ירושלים כמכלול.
עיריית ירושלים: צללנו לסוגיות, אני חייב לומר שיחסית מאוד מהר, הצלחנו להביא לשיתופי פעולה לא מבוטלים קודם כל בתוך המערכות הציבוריות אם זה משרד התחבורה משרד האוצר והעירייה בתכנית אב לתחבורה וגם מול הזכיין, ומהר מאוד הגענו למצב שאנחנו באמת מתמודדים עם הסוגיות שהן לא פשוטות, ללא ספק לא פשוטות.
עיריית ירושלים: אנחנו באמת מתמודדים עם הסוגיות שהן לא פשוטות, ללא ספק לא פשוטות.
עיריית ירושלים: אני חייב לומר שעמדה לפנינו סוגיה מאוד מעניינת איך אנחנו מתמודדים עם המצוקה של הסוחרים במרכז העיר.
עיריית ירושלים: היו כאן שתי פילוסופיות - אחת אומרת בוא נתחיל לתת לחפש שיפויים במשאבים שאין, לחליפין הדרך שבחרנו זה לייצר תנועה, לייצר מאסה של פעילויות בתוך מרכז העיר על מנת להתחיל להחיות את מרכז העיר ולהתחיל להביא לשם תנועה, כי בסוף הסוחר תן לו הנחה כזו או אחרת בארנונה זה בטל בשישים לעומת לייצר תנועה ולייצר לו קופה בסוף היום.
עיריית ירושלים: הכנסנו סידרה לא מבוטלת של פרויקטים דרך ארועי הקיץ שהיו בשנה שעברה, דרך האולפן השקוף בכיכר ציון, דרך כל פעילות שאנחנו יכולים להשפיע עליה להעביר אותה דרך מרכז העיר.